stanford-oval/wikipedia huggingface dataset:
אלתא מערכות
ארגון > מפעל יבשה ורובוטיקה קרקעית

מפעל מערכות היבשה מציעה פתרונות ייחודיים ליישומים קרקעיים, החל מהגנה על גבולות ותשתיות קריטיות וכלה במערכות לחימה לרמה הטקטית. סל המוצרים של החטיבה כולל מכ"מים קרקעיים חדשניים, מערכות רכבי קרב אוטונומיים, אמצעי הנדסת סער כגון מערכות גילוי, שיבוש וסילוק מוקשים ומטעני חבלה, פתרונות לפריצת מכשולים, מערכות נגד כטב"מים ועוד. החטיבה מפתחת פתרונות לאתגרים ספציפיים העומדים בפני כוחות קרקעיים, כגון לחימה אורבנית, מודעות מצב טקטית, לוגיסטיקה קרבית, הגנת כוחות, ביטחון פנים ומענה לכוחות חירום.
פנדה / RobDozer‏ (EL/A-6641) – דחפור קטרפילר די-9 רובוטי נשלט מרחוק. נמצא בשירות צה"ל.
כרב"מ טקטי
רכב ניוד קל ZD
רכב ניוד טקטי ZMAG
פלטפורמות רובוטיות
מערכות לגילוי וסיכול מטענים
מערכות התמצאות מצבית
מערכות לאיתור מקורות ירי
ארגון > מפעל הנדסה ומערכות

המפעל מספק לאלתא יכולות עצמאיות לייצור רכיבים ותתי מערכות קריטיים התומכים בסל המוצרים הנרחב של החברה. יכולות אלה כוללות רכיבי שידור וקליטה למערכי סריקה אלקטרונית אקטיבית (AESA) המשתמשים בחומרים מתקדמים כגון גליום ניטריד (GaN), מודולי מיקרוגל ממוזערים, אנטנות, משדרים, מעבדי אותות וציוד בדיקה אוטומטי. בנוסף, החטיבה משמשת כמרכז הייצור, הרכש והלוגיסטיקה של כל קבוצת אלתא מערכות.
ארגון > מפעל התוכנה

החטיבה מספקת תמיכת תוכנה לכל תוכנות אלתא, כולל מימוש והטמעה של יישומי בינה מלאכותית ולמידה עמוקה עדכניים.
ארגון > מפעל הסייבר

חטיבת הסייבר היא מרכז ההתמחות של התעשייה האווירית, המשלב טכנולוגיות סייבר ייחודיות, קניין רוחני (IP) ויכולות אינטגרציה של מערכות. היא מתמקדת ביישומי אבטחת סייבר מאתגרים, כולל פתרונות מקיפים ברמה הלאומית, והתעופתית, אבטחת תשתיות קריטיות, אכיפת חוק והגנת סייבר בתחום התעופה והחלל וההגנה.
ארגון > שיווק ופיתוח עסקי

תשתית השיווק והפיתוח העסקי של אלתא כוללת חברות בנות וחברות קשורות בישראל, אירופה, צפון אמריקה, אמריקה הלטינית ואסיה. החברה משתפת פעולה באופן קבוע עם חברות אחרות בישראל ובחו"ל כדי לקדם תוכניות הגנה ברחבי העולם והיא פעילה גם בביטחון פנים, אכיפת חוק הגנת סייבר ושווקים מסחריים.
אלתא צפון אמריקה (ELTA North America)

בשנת 2011 הקימה אלתא חברת בת בשם אלתא צפון אמריקה, לשם התרחבות לשווקים בארצות הברית, קנדה ומקסיקו. מטרה נוספת הייתה מיצוי כספי הסיוע מארצות הברית, המשולמים בדולרים, ובחלקם הגדול מיועדים לשימוש בשוק האמריקאי. אחד הפרויקטים הייחודים של אלתא צפון-אמריקה ניתן כמענה לתחרות להקמת גדר חכמה בגבול ארצות הברית–מקסיקו. אלתא צפון-אמריקה הייתה אחת מארבע החברות שנבחרו מתוך 200 מועמדות, להקים מקטעי גבול להדגמת היכולת בשנת 2017. פרויקטים אחרים קשורים להגנה מפני רחפנים, ומערכת ליירוט כטב"מים. בסוף שנת 2018 הציגה אלתא צפון אמריקה רווחיות וצבר הזמנות של 200 מיליון דולרים, שהם 20% ממחזור המכירות של אלתא.
בשנים 2011–2012 המנכ"ל הראשון של אלתא צפון אמריקה היה דייב מצ'וגה.
בשנת 2013 המנכ"ל היה דניס ג'ורג', כאשר ג'ואל אלון שימש כמנכ"ל צל וחונך למנכ"ל.
בשנת 2014 המנכ"ל היה חיים הראל, בשיתוף עם ג'ואל אלון.
בשנים 2014–2017 שימש כמנכ"ל אריק וומבל, בשיתוף עם ג'ואל אלון.
בשנים 2018–2020 שימש כמנכ"ל גרגורי גודג'ר, תחת פיקוחו של סוואמי אייר, מנכ"ל התעשייה האווירית בצפון אמריקה.
בשנת 2020 משמש כמנכ"ל דן ביידר, תחת סוואמי אייר.
קבוצת אלבטק

קבוצת אלבטק היא חברת בת של אלתא שנמצאת בבעלות משותפת של אלתא ושל חברת אבו יחיאל. הקבוצה הוקמה בשנת 1991 כשותפות בין אלתא לבין חברת טלירן מפתח תקווה. משרדיה נמצאים באשדוד.
הקבוצה כוללת את החברות הבאות:
אלבטק טכנולוגיות (אשדוד)
אליפסה הנדסה (אשדוד)
פרטיל טכנולוגיות (אשדוד)
יזרעאל תמוז (קיבוץ יזרעאל)
אלבטק שדרות
מפעל EGC (סין)
נד דנהי

| --- | --- |
אין תמונה חופשית
 לידה:  8 בדצמבר 1965 (בן 59) אירלנד 
 מדינה:  אירלנד 
 פרופיל ב-IMDb
 
נד דנהי (באנגלית: Ned Dennehy; נולד ב-8 בדצמבר 1965) הוא שחקן קולנוע וטלוויזיה אירי.
ביוגרפיה

דנהי גילם את טומי בסרט הדרמה הבריטי "Tyrannosaur". עוד הופיע בסרט המתח "בליץ", בחלק הראשון של הסרט "הארי פוטר ואוצרות המוות", ובסרט הקולנוע העצמאי הבריטי "Downhill".
בטלוויזיה שיחק דנהי בסדרה "Damo and Iver" של רשת RTÉ, בסדרה "גליץ'" ובסדרות הדרמה של ה-BBC "הג'נטלמן האחרון", "לות'ר", "Banished" ו"עלילות דיקנס".
ב-2013 החל לגלם את צ'ארלי סטרונג בסדרה "כנופיית ברמינגהאם". ב-2017 הופיע דנהי בהפקות הטלוויזיה "ורסאי" ו-"Broken". הוא זכה בפרס האקדמיה האירית לקולנוע וטלוויזיה (IFTA) על תפקידו בסדרת הטלוויזיה "An Klondike" של TG4.
בשנת 2024 שיחק בסדרת הדרמה ההיסטורית "שוגון" ברשת FX, המבוססת על רומן באותו שם מאת ג'יימס קלאוול.
הערות שוליים

↑  Luther series 3 episode 2 review - Den of Geek
↑  "Stephen Rea, Pauline Collins, Caroline Quentin and Peter Firth join cast of Dickensian", BBC Media Centre
↑  Ned Dennehy
| --- | --- |
בקרת זהויות :  GND: 1193139503  LCCN: no2018162864  SUDOC: 235324310  VIAF: 4358154441739635460007   WorldCat (עם VIAF): 4358154441739635460007
ג'ולי וג'וליה

| --- | --- |

כרזת הסרט
 מבוסס על:  My Life in France 
 בימוי:  נורה אפרון
 הופק בידי:  נורה אפרון   לוארנס מארק   אריק סטיל   איימי רובינסון
 תסריט:  נורה אפרון
 עריכה:  ריצ'רד מרקס 
 שחקנים ראשיים:  מריל סטריפ   איימי אדמס   סטנלי טוצ'י
 מוזיקה:  אלכסנדר דספלה 
 צילום:  סטפן גולדבלט 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  InterCom, סרטי סוני, נטפליקס 
 שיטת הפצה:  וידאו על פי דרישה 
 הקרנת בכורה:  ארצות הברית 7 באוגוסט 2009
 משך הקרנה:  123 דקות
 שפת הסרט:  אנגלית
 סוגה:  סרט ביוגרפי, קומדיה רומנטית, דרמה קומית, סרט דרמה 
 מקום התרחשות:  ניו יורק, מרסיי, פריז, Plittersdorf 
 תקציב:  40 מיליון דולר
 הכנסות:  $129,540,499
 הכנסות באתר מוג'ו:   julieandjulia
 פרסים:  גלובוס הזהב
 דף הסרט ב־IMDb
 
ג'ולי וג'וליה (באנגלית: Julie & Julia) הוא סרט דרמה קומית משנת 2009 בכיכובן של מריל סטריפ ואיימי אדמס.
הסרט משווה בין חייהן האמיתיים של השפית ג'וליה צ'יילד וג'ולי פאוול, בחורה שמציבה לעצמה למטרה לבשל את כל 524 המתכונים בספר הבישול של ג'וליה בשנה אחת. חלומה של ג'ולי הוא להפוך לסופרת, ועל כן, על מנת להתפרסם, היא מתארת את מהלך השנה הזו בבלוג.
התסריט, שנכתב בידי במאית הסרט נורה אפרון, הוא עיבוד של שני ספרים אוטוביוגרפיים. הראשון "My Life in France", שנכתב על ידי ג'וליה צ'יילד, והשני הוא ממואר בשם "ג'ולי וג'וליה", שנכתב בידי ג'ולי פאוול בעקבות הבלוג האמיתי שכתבה בשנת 2002.
הסרט היה מועמד לזכייה במספר פרסים בהם פרס אוסקר לשחקנית הטובה ביותר עבור מריל סטריפ. הסרט זכה בפרס גלובוס הזהב עבור מריל סטריפ בקטגוריית "השחקנית הטובה ביותר בסרט קומדיה או מוזיקלי" והיה מועמד לפרס גלובוס הזהב לסרט הטוב ביותר - קומדיה או מוזיקלי. כמו כן הסרט היה מועמד לפרס באפט"א ופרס גילדת שחקני המסך.
עלילה

ג'ולי פאוול היא בחורה צעירה שגרה בקווינס, ניו יורק, בשנת 2002. ג'ולי עובדת במוקד שירות שתומך בקורבנות פיגועי 11 בספטמבר ולא מרוצה מעבודתה, היא רואה את חברותיה מתקדמות בעבודה ומצליחות, בעוד היא, שחולמת להיות סופרת - לא מגשימה את חלומה. על מנת לעסוק במשהו שיהווה פורקן למתחים כשהיא חוזרת הביתה מהעבודה, לוקחת על עצמה פאוול אתגר – להכין את כל המתכונים בספר הבישול של ג'וליה צ'יילד "אמנות הבישול הצרפתי" בשנה אחת. ובשביל להניע את עצמה לכיוון המטרה היא כותבת על התהליך בבלוג שפתחה במיוחד.
במקביל לסיפורה של ג'ולי, מוצג גם סיפורה של ג'וליה צ'יילד במהלך שנות החמישים בפריז. בעקבות עבודתו של בעלה, פול, מגיעים הזוג לגור בפריז, שם ג'וליה מחליטה שהיא רוצה ללמוד בישול ונרשמת לבית הספר הנחשב לבישול קורדון בלו. לאחר שסיימה את לימודיה מתחילה צ'יילד לכתוב ספר בישול צרפתי לעקרות בית אמריקאיות.
עלילת הסרט עוקבת במקביל אחר שני האתגרים, השזורים זה בזה, שלקחו על עצמן שתי הנשים הללו.
בסופו של דבר, כתבה על הבלוג של פאוול מופיעה בעיתון הניו יורק טיימס, ולאחר מכן היא מקבלת הצעות רבות לכתיבת ספר אודות הפרויקט מהוצאות לאור. לעומת זאת, הספר של צ'יילד נדחה בהתחלה על ידי מוציא לאור, אך בהמשך יוצא לאור בהוצאה אחרת ומצליחה יותר.
בסצנה האחרונה של הסרט, אחרי שפאוול השלימה את האתגר שלקחה על עצמה, היא ובעלה מבקרים במטבח של ג'וליה צ'יילד שמוצג במוסד הסמית'סוניאן. ולאחר מכן, באותו מטבח, רואים את ג'וליה צ'יילד בזמנה, חוגגת עם בעלה את הוצאת ספרה לאור.
צוות השחקנים

מריל סטריפ - ג'וליה צ'יילד
איימי אדמס - ג'ולי פאוול
סטנלי טוצ'י - פול צ'יילד
כריס מסינה - אריק פאוול
לינדה אמונד - סימון באק
הלן קארי - לואיזט בארת'הול
ג'יין לינץ' - דורות'י מק'ויליאמס
מרי לין רייסקוב - שרה
אמנדה הסר - עתינאית בתחום הבישול, הופעת קמע
הערות שוליים

↑  הכנסות באתר מוג'ו: ג'ולי וג'וליה
בו ברידג'ס

| --- | --- |

בו ברידג'ס ב-2008
 לידה:  9 בדצמבר 1941 (בן 83) לוס אנג'לס, קליפורניה, ארצות הברית
 מדינה:  ארצות הברית 
 תקופת הפעילות:  מ-1948
 מקום לימודים:  אוניברסיטת קליפורניה בלוס אנג'לס  אוניברסיטת הוואי  Venice High School 
 צאצאים:  ג'ורדן ברידג'ס 
 פרסים והוקרה:  שני פרסי גלובוס הזהב, שלושה פרסי אמי
 פרופיל ב-IMDb
 
לויד ורנט "בו" ברידג'ס (באנגלית: Lloyd Vernet "Beau" Bridges III; נולד ב-9 בדצמבר 1941) הוא שחקן קולנוע וטלוויזיה אמריקאי זוכה שלושה פרסי אמי, שני פרסי גלובוס הזהב ופרס גראמי.
פילמוגרפיה נבחרת > קולנוע

כוח הרשע (1948) - בתפקיד: פרנקי טאקר (ללא קרדיט).
הפוני האדום (1949) - בתפקיד: בו.
כפר הענקים (1965) - בתפקיד: פרד.
התקרית (1967) - בתפקיד: פליקס טאפלינגר.
למען אהבתה של אייווי (1968) - בתפקיד: טים אוסטין.
גאליי גאליי (1969) - בתפקיד: בן הארווי.
בעל הבית (1970) - בתפקיד: אלגר.
מחזה ילדים (1972) - בתפקיד: פול רייס.
האמרסמית' בחוץ (1972) - בתפקיד: בילי ברידלאב.
לאהוב את מולי (1974) - בתפקיד: ג'וני.
הצד השני של ההר (1975) - בתפקיד: דיק ביואק.
סייפים (1976) - בתפקיד: מייג'ור פולי.
אזהרה של שתי דקות (1976) - בתפקיד: מייק ראמזי.
ברק משומן (1977) - בתפקיד: האץ'.
האצן נתקל (1979) - בתפקיד: טובי פלקר.
נורמה ריי (1979) - בתפקיד: סוני.
המוסקטר החמישי (1979) - בתפקיד: לואי ה 14 / פיליפ מגסקוניה.
מלון ניו המפשייר (1984) - בתפקיד: מיסטר ויין בארי.
מבעד למראה ומה אליס מצאה שם (1985) - בתפקיד: יוניקורן.
The Killing Time‏ (1987) - בתפקיד: סם וויבורן.
Signs of Life ‏ (1989) - בתפקיד: ג'ון אלדר.
The Wizard‏ (1989) - בתפקיד: סאם וודס.
נערי בייקר המופלאים (1989) - בתפקיד: פרנק בייקר.
נשים וגברים סיפורי פיתוי (1990) - בתפקיד: גארי גרין.
אבא מת והצוואה נעלמה (1990) - בתפקיד: אורוויל.
סיפורי זוגות (1991) - בתפקיד: ג'ון מורדן.
פרח בר (1991, סרט טלוויזיה) - בתפקיד: ג'ק פרקינס.
שלוש נשים וגבר אחד (1992) - בתפקיד: ד"ר נורמן גרייסון.
צמד בלתי מנוצח (1992) - בתפקיד: ג'ארי גאברווסקי.
אמה הרוצחת של המעודדת (1993) - בתפקיד: טארי הארפר.
ג'רי מגווייר (1996) - בתפקיד: מאט קאשמן (ללא קרדיט).
רוקט מן (1997) - בתפקיד: באד נאסביט.
הנער מהנהר הלבן (1999) - דאדי וויד.
מסע החד קרן (2001) - בתפקיד: פרופסור אלן.
מתוך האפר (2003, סרט טלוויזיה) - בתפקיד: הרמן פראנטיס.
להתווכח עם רוברט לי (2004) - בתפקיד: מר לי.
חיוך (2005) - בתפקיד: סטיבן.
בלדה על ג'ק ורוז (2005) - בתפקיד: מארטי ראיינס.
הגרמני הטוב (2006) - בתפקיד קולונל מולר.
חוות הקסמים (2006) - בתפקיד: דוקטור קוריאן.
אני רואה אותך נקודה קום (2006) - בתפקיד: הארווי בלינגר.
במערבולת (2007) - בתפקיד: הדקאן ברטון שטראוס.
Americanizing Shelley‏(2007) - בתפקיד: גארי גורדון.
סטארגייט: תיבת האמת (2008) - בתפקיד: מייג'ור ג'נרל האנק לאנדרי.
סטארגייט: רצף הזמן (2008) - בתפקיד: מייג'ור ג'נרל האנק לאנדרי.
מקס פיין (2008) - בתפקיד: בי. בי. האנסלי.
להפוך את שלי לאמריקאית (2008) - בתפקיד: לארי גורדון.
היורשים (2011) - בתפקיד: הדודן יו.
אל תיעלם לי (2011) - בתפקיד: כריס ווייט.
עדן (2012) - בתפקיד: בוב.
כיכר קולומבוס (2012) - בתפקיד: ד"ר ריימונד פונטיין.
לפגוע ולברוח (2012)
Rushlights‏ (2013) - בתפקיד: שריף ברוגדן.
1000 עד 1: סיפורו של קורי וייסמן (2014) - בתפקיד: מאמן.
Underdog Kids‏ (2015) - בתפקיד: רון בוץ.
תעלומה בחנות הפרחים (2016)
הכל אודות נינה (2018)
הכי רחוק שאפשר (2018) - בתפקיד: סטן פיטקו.
Supervized‏ (2019) - בתפקיד: טד.
לילה אחד במיאמי (2020) - בתפקיד: מר קרלטון.
סוף הדרך (2022) - בתפקיד: האמרס.
תעלומת פעמוני החג (2022) - בתפקיד: דונובן.
חלומות גדולים (אנ') (2022) - בתפקיד: דון ג'וניור.
Desert Road ‏ (2024) - בתפקיד: איש מבוגר.
Days When the Rains Came‏ (TBA)
פילמוגרפיה נבחרת > טלוויזיה

הנמלט (1967-1966) - בתפקיד: גרי קלר.
מתחבאים באמריקה (1996) - בתפקיד: ביל ג'נוסון / סרט טלוויזיה
הסנגורים: זמן לנקמה (1997) - דון פרסטון / סרט טלוויזיה
מלחמת האזרחים השנייה (1997, סרט טלוויזיה) - בתפקיד: ג'ים פארלי
קבצנים ובוררים (1999 - 2000) - בתפקיד: דן פאלקו.
Common Ground ‏(2000, סרט טלוויזיה) - בתפקיד: האב לאון.
סוכנות הביון (אנ') (2002–2003) - בתפקיד: טום גייג'.
אל המערב (2005) - בתפקיד: סטיבן הוקסי.
נשיכות אהבה (2011) - בתפקיד: האל סקוביץ'.
צווארון לבן (2011 - 2012) - בתפקיד: ראש מחלקת פשעי אומנות פיליפ קריימר.
משחקי גודווין (2013) - בתפקיד: בנג'מין גודווין.
המילרים (2015-2013) - בתפקיד: טום מילר.
קוד בלאק (2016) - בתפקיד: פיט דלייני.
קשר דם (2017-2016) - בתפקיד: רוי ג'ילברט.
הומלנד (2020-2018) - בתפקיד: סגן הנשיא וולף וורנר.
גוליית (2019) - בתפקיד: רוי ווילר.
איש הניסים (2020) - בתפקיד: אדמונד דג'יל.
Robbie ‏ (2020) - בתפקיד: רובי וולטון האב.
אדוני ראש העיר (2021) - בתפקיד: אדולפוס האס.
The Premise‏ (2021) - בתפקיד: וויליאם.
שיעורים בכימיה (2023) - בתפקיד: וילסון.
מטלוק (אנ') (2024) - בתפקיד: הווארד.
ג'מיין קלמנט

| --- | --- |

ג'מיין קלמנט, 2024
 לידה:  10 בינואר 1974 (בן 51) מסטרטון, ניו זילנד 
 שם לידה:  Jemaine Atea Mahana Clement 
 סוגה מועדפת:  קומדיה 
 מדינה:  ניו זילנד ניו זילנד
 תקופת הפעילות:  מ-1994 
 מקום לימודים:  Makoura College 
 בן או בת זוג:  מירנדה מאנאסיידיס (2008–?) 
 מספר צאצאים:  1
 פרופיל ב-IMDb
 
ג'מיין קלמנט (באנגלית: Jemaine Clement; נולד ב-10 בינואר 1974) הוא שחקן, קומיקאי ומוזיקאי ניו זילנדי. קלמנט מועמד שבעה  פרסי אמי התפרסם בזכות הופעותיו כקומיקאי בצמד הקומי "טיסת הקונקורד" לצידו של זוכה פרס האוסקר ברט מקנזי.
ביוגרפיה

קלמנט נולד בעיירה מאסטרטון שבחבל ולינגטון, ניו זילנד.
אמו של קלמנט היא מאורית, ואביו ממשפחה ממוצא אירופאי.
לאחר שסיים את לימודיו במכללה המקומית נסע לוולינגטון ללמוד דרמה וקולנוע באוניברסיטת קולומביה של ולינגטון. באוניברסיטה הכיר קלמנט את הקומיקאי והמוזיקאי זוכה פרס האוסקר ברט מקנזי איתו הקים את הצמד הקומי המצליח "טיסת הקונקורד". כמו כן הכיר כסטודנט גם את הבמאי והשחקן מועמד פרס האוסקר טאייקה ואייטיטי 
איתו שיתף פעולה בהרכבי הסטנד-אפ "So You're a Man" ו"The Humourbeasts" שזכו
להצלחה חסרת תקדים בתחום הבידור בניו זילנד ובנוסף כתב וביים ביחד איתו את הסרט החיים בצללים שזכה להצלחה ביקורתית בכל רחבי העולם כשחלק נכבד מהמבקרים הכתירו אותו כקומדיית האימה הכי טובה של תקופתנו.
קריירה > מוזיקה

כמוזיקאי הושפע קלמנט בעיקר ממוזיקת רוק והופיע ביחד עם חברו ברט מקנזי במסעי הופעות בינלאומיים.
תחת חברת התקליטים "סאב פופ" שחררו הצמד ארבעה אלבומים" Folk the World Tour", ", The Distant Future EP" שזכה להצלחה מסחרית ברחבי ארצות הברית, " Flight of the Conchords" ו" I Told You I Was Freaky".
הצמד הפיק והופיע בתחנת הרדיו הפופולרית " BBC Radio 2" ולאחר מכן קיבל מרשת HBO הצעה לתוכנית טלוויזיה משלהם.
קריירה > משחק

ב-2002 כתב את התסריט והופיע בתפקיד ראשי בקומדיית הפעולה "טאנג'ן נינג'ה"
ב-2007 הופיע בקומדיה הניו זילנדית של טאיקה וייטיטי וקליף קטיס "נשר נגד כריש" בתפקיד ג'ארוד העובד בחנות משחקי וידאו.
ב-2009 הועמד קלמנט לפרס אינדפנדנט ספיריט לשחקן המשנה הטוב ביותר על הופעתו בדרמה "סוסי פרא ג'נטלמניים" בתפקיד הסופר ד"ר רונלד שבלייה.
ב-2010 שיחק בקומדיה "אידיוט מושלם" בתפקיד האמן קיראן וולארד.
ב-2011 דיבב בסרט האנימציה המצליח "ריו" את דמותו התוכי נייג'ל.
ב-2016 דיבב את דמותו של הסרטן טאמטואה בסרט האנימציה מואנה.
ב-2017 שיחק בסדרה "לגיון" בתפקיד אוליבר בירד.
ב-2024 חזר לדבב בהופעת קמע את הסרטן טאמטואה בסרט מואנה 2.
קריירה > טיסת הקונקורד

קלמנט התפרסם בארצות הברית וברחבי העולם בעיקר בזכות הסדרה הקומית המוזיקלית " טיסת הקונקורד" אותה יצר ביחד עם חברו הטוב ושותפו לסטנד-אפ ברט מקנזי והתסריטאי הבריטי ג'יימס בובין.
בסדרה שיחק קלמנט ומקנזי בתפקיד צמד מוזיקלי ניו זילנדי המנסה את מזלו בניו יורק.
קלמנט זכה ביחד עם מקנזי להצלחה מקצועית וביקורתית רבה. הועמד על עבודתו המוזיקלית וככותב התוכנית לשבעה  פרסי אמי, כולל מועמדות לשחקן הטוב ביותר בתפקיד קומי.
חיים אישיים

קלמנט הוא אב לבן אחד מאשתו שחקנית התיאטרון מירנדה מאנאסיידיס.
פילמוגרפיה

טאנג'ן נינג'ה (2002)
Eagle vs Shark‏ (2007)
סוסי פרא ג'נטלמניים (2009)
אבחון: מוות (2009)
גנוב על הירח (2010)
אידיוט מושלם (2010)
Predicament‏ (2010)
ריו (2011)
גברים בשחור 3 (2012)
החבובות - מבוקשות (2014)
החיים בצללים (2015)
אנשים, מקומות ודברים אחרים (2015)
העי"ג (2016)
מואנה (2016)
ערב עם בוורלי לאף לין (2018)
הייתי פה (2020)
ליגת DC סופר-פטס (2022)
אווטאר: דרכם של המים (2022)
אל תכריח אותי להצטרף (2022)
עיפרון הקסם (2024)
מייגן 2.0 (2025)
Wildwood.‏ (2025) - דיבוב
Rogue Trooper ‏(2025) - דיבוב
I, Object‏ (TBA) - דיבוב
פילמוגרפיה > טלוויזיה

טיסת הקונקורד (2007–2009)
אי שם (2013) - דיבוב
ריק ומורטי (2015) - דיבוב
גירושים (2016)
פרק זמן אחר (2018-2016)
לגיון (2019-2017)
הרוס (2017)
מה שקורה בצללים (2019)
קואלה מן (2023) - דיבוב
שודדי הזמן (אנ') (2024) - גם יוצר, תסריטאי, מפיק ובמאי
השמנה

| --- | --- |

 תחום:  אנדוקרינולוגיה 
 קישורים ומאגרי מידע
 MeSH:  D050177
 סיווגים
 ICD-10:  E66 
 ICD-11:  5B80.0 
 
אדם שמן. "הגנרל הטוסקני", ציור מאת אלסנדרו דל בורו, המאה ה-17
השמנה היא מצב גופני, שבו יש הצטברות עודפת של שומן בגוף, שעלולה לגרום לפגיעה בבריאות. השמנה נפוצה במיוחד כאשר המזון נמצא בשפע והפעילות הגופנית מעטה. פרט לאדם, מספר בעלי חיים מסוגלים לפתח מצב של השמנה, בתנאי שהם בעלי יכולת אגירת שומן באיברים פנימיים או תחת-העור.
המדד המקובל לקביעת השמנה על ידי גורמי בריאות הוא מדד מסת גוף או BMI. משקל תקין של בני אדם נע בין ערכי BMI של 18.5 עד 25. ערך BMI מעל 25 מכונה עודף משקל. ערך BMI מעל 30 מכונה השמנה או השמנת-יתר (Obesity). השמנת יתר חולנית היא מצב קיצוני עוד יותר של מדד BMI מעל 40.
העלייה בהשמנה כתופעה חברתית נובעת משינויים בתזונה ובדפוסי הפעילות הגופנית. אלו נובעים לרוב כתוצאה אי שמירה על אורח חיים בריא, מדחק כאכילה רגשית, משינויים חברתיים וסביבתיים הקשורים בצמיחה כלכלית ומחסור במדיניות למניעת השמנה בתחומים כמו בריאות, חקלאות, תחבורה, תכנון עירוני, סביבה, עיבוד מזון, הפצת מזון, שיווק מזון וחינוך.
גוף בריא דורש כמות מינימלית של שומן לשם תפקוד של מערכות שונות כמו המערכת הורמונלית, המערכת החיסונית, לשם בידוד תרמי, הגנה מפני זעזועים לאיברים רגישים ולאגירת אנרגיה. כדי לשמור על משקל תקין יש לשמור על משקל מעל ערך BMI 18.5, שמתחתיו נמצאים בתת-משקל. חשש מפני השמנה ומפני סטיגמות חברתיות הכרוכות בה, עלול לגרום להפרעות אכילה, כמו אנורקסיה ובולימיה, שלהן נזקים בריאותיים אחרים. קיימות דיאטות ושיטות שונות כדי לנסות להרזות, וחלקן עלול לגרום נזקים בריאותיים. שיטות הרזיה כמו "דיאטות כאסח" יכולות להוביל להרזיה בטווח הקצר, אבל הן גורמות לגוף לייעל את צריכת האנרגיה שלו, ולאחר תקופת הדיאטה מגיעים למשקל גבוה עוד יותר מאשר בתחילתה.
סיכונים

השמנת יתר מקושרת בדרך כלל למגוון תופעות בריאותיות שליליות, אולם יש מי שמסייגים זאת ומחריגים קבוצת אוכלוסייה המוגדרת כ"השמנת יתר בריאה מטבולית" (אנ'), אשר המתאם שלה עם התופעות השליליות מובהק פחות ותלוי בגורמים נוספים.
בהכללה, השמנת יתר גורמת להכבדה על פעילות הלב, הריאות, המפרקים, הכבד והכליות, להקשחת עורקים ולהרחבת ורידים. השמנת-יתר מהווה גורם סיכון למספר מחלות, ביניהן ארתרוזיס, דום נשימה בשינה, מחלות לב וסוכרת, וכן לתופעות הנחשבות כמזיקות מבחינה בריאותית כמו יתר לחץ דם.
עודף משקל והשמנה הם גורם סיכון בריאותי חשוב עבור מספר מחלות לא-מדבקות מרכזיות ביניהן מחלות לב ושבץ, סוכרת, דלקת מפרקים ניוונית ומספר סוגי סרטן. לפי הערכת גופי בריאות, בשנת 2013 גרמו משקל עודף והשמנה למותם בטרם-עת של 4.5 מיליון אנשים ברחבי העולם. סיכונים בריאותיים רבים גדלים ככל שעודף המשקל חריף יותר.
עודף משקל, השמנה, והשמנת-יתר-חולנית נמצאים במגמת עליה ברחבי העולם. מאז שנת 1975 ועד 2016 כמות האנשים במצב השמנת יתר עלתה כמעט פי 3. בשנת 2016 חיו בעולם מעל 1.9 מיליארד מבוגרים במצב של עודף משקל או השמנה, מתוכם 650 מיליון הם במצב של השמנת-יתר. מעל מיליון ילדים מתחת לגיל 5 הם בעלי עודף משקל או השמנה. מעל 340 מיליון ילדים ונערים בגילאים 5–19 הם בעלי עודף משקל או השמנה. לפי ארגון הבריאות העולמי השמנה היא מצב בר-מניעה.
מחקרים הראו כי השמנה מהווה גם גורם סיכון לסרטן השד.
מחקר שפורסם ב-7 בנובמבר 2024 בכתב העת PLOS Biology העלה כי תזונה עתירת סוכר, גורם משמעותי להשמנת יתר, גורמת לתנגודת לאינסולין במוח, שבתורה מפחיתה את היכולת להיפטר מפסולת עצבית, ובכך מגבירה את הסיכון לניוון עצבי.
סיכונים > השמנת יתר בריאה מטבולית

במחקר מושקעים מאמצים רבים לאפיין, מתי השמנה מזיקה במיוחד ומתי פחות, כאשר אסכולות שונות רואות באור אחר את מידת הסיכון של השמנה כאשר זו לא מלווה בתופעות לוואי שליליות אחרות.
סקירת מחקר שפורסמה בשנת 2021 כתב העת Science, בחנה את הגורמים שהופכים השמנה ללא מזיקה, והראו בין היתר שמיקום הצטברות השומן משמעותי, כאשר עודף שומן עמוק בבטן נמצא במתאם לדלקת ותופעות שליליות נוספות, ולעומת זאת שומן תת-עורי, המאוחסן מתחת לעור עשוי דווקא להועיל לבריאות, לשפר את אגירת האנרגיה בגוף ולרפד את העצמות. בנוסף מצאו חוקרים אחרים קשרים של גנים שונים לתופעות שליליות של השמנה.
מחקרים אפידמיולוגיים גדולים הראו כי עודף משקל שאיננו השמנת יתר חולנית, אינו מנבא תמותה מוגברת בגילאי 65+, ואף מנבא תמותה מופחתת ביחס למשקל תקין בגילאי 70-75.
צוות מחקר גרמני, שבחן מאות אלפי נבדקים בעלי עודף משקל, הציע הגדרה ספציפית יותר ל"השמנת יתר בריאה מטבולית", המכילה שלושה קריטריונים: לחץ דם סיסטולי נמוך מ-130 ללא תרופות, העדר סוכרת, ויחס מותניים לירך קטן מ-0.95 לנשים וקטן מ-1.03 לגברים. במעקב לאורך 14 שנים אותם בעלי עודף-משקל שענו על הגדרות אלו לא סבלו מתופעות שליליות המיוחסות להשמנה, בשיעור גבוה מהממוצע באוכלוסייה הכללית. עם זאת, נראה שהיתרון הבריאותי של "השמנת יתר בריאה מטבולית" מאבד מערכו בהדרגה החל מגיל 40, כאשר בגילאים המבוגרים יחסית הולכים וסובלים כלל בעלי עודף המשקל ממגוון רחב יותר של תופעות שליליות.
השמנה יכולה לנבוע מזמן ישיבה ממושך ובפרט מול מסכים. חוקר מאוניברסיטת בריסטול בבריטניה אמר כי ארוחה מול מסך מגבירה את התיאבון לקינוח ולאכילת יתר ובכך לגרום להשמנה.
מדידה

השמנת יתר מוגדרת במספר קריטריונים:
עליית משקל הגוף הכולל למעל 15% מטבלת המשקל המומלץ (על פי גיל ומין);
לחלופין, מצב בו מסת הרקמות השומניות עולה על כ-30% ממסת הגוף הכוללת לגבר ו-40% לאישה;
מדד מסת גוף (BMI) של מעל 30.
קיימות מספר דרכים למדוד השמנה, כמו גם השמנת יתר, אך מרביתן מדויקות בעיקר למין, גיל או מצב בריאותי מסוים. השיטות המתוקננות העיקריות, שמקובלות לשימוש בידי רופאי תזונה ונחשבות כחלות על כלל האוכלוסייה, הן מדד ה-BMI ומדידת היקף המותניים. במחקרים אפידמיולוגיים מדד ה-BMI בדרך כלל נלקח בחשבון לבדו, לשם הגדרת מידת השומן. במסגרת בדיקה רפואית, נלקח ה-BMI בחשבון עם היקף המותניים, גזע, אתניות, שריריות, גיל, מין וגורמים נוספים אשר עשויים להשפיע על אופן פירוש מדד ה-BMI.
מדד מסת גוף (BMI) מחושב על ידי נוסחה המשקללת את משקל האדם (ביחידות קילוגרמים) תוך חילוק שלו בגובה האדם (ביחידות מטרים) בריבוע ( \ BMI={\frac {weight}{height^{2}}}[kg/m^{2}]). על פי מדד BMI עודף משקל מוגדר כמדד מסת גוף מעל 25; השמנה מוגדרת כמדד מסת גוף שבין 30 ל-40 ; השמנת יתר חולנית - מסת גוף מעל 35 עם מחלות נילוות או מסת גוף מעל 40. מדד זה נוטה להפריז בהערכת שומן הגוף אצל אנשים שריריים, ולהפחית בהערכת שומן הגוף אצל אנשים אשר איבדו מסת גוף (לדוגמה אצל קשישים).
WHR - מדד היחס בין המותניים לירכיים (Waist Hip Ratio).
קליפר - ידוע גם בשם "מבחן הצביטה" המדידה נעשית על ידי מספר צביטות של קפלי עור שונים בגוף.
שקילה הידרוסטטית - בבדיקה זו הנבדק נכנס לתוך המים שיטה זו מתבססת על עיקרון ארכימדס לפיו בשקילה תת-ימית הגוף מאבד ממשקלו כנפח המים שהוא דוחה.
The Bod Pod - מכשיר הפועל על ידי מדידת תחלופת נפח האוויר במכשיר, מבוסס על עיקרון ארכימדס במכשיר זה נעשית הטבעה באוויר ולא במים.
משקל עם מד אחוזי שומן וידיות אחיזה - מודד אחוזי שומן על ידי שליחת אותות חשמליים, זרם משתנה מועבר בגוף ובוחן את סוג הריקמה לדוגמה ריקמת שריר מכילה יותר נוזלים ולכן מוליכה טוב יותר חשמל.
ההגדרות המקובלות לרמת השומן לפי בדיקת אחוזי שומן:
אחוזי שומן אצל נשים
| גיל | תת-משקל | תקין | משקל עודף | השמנת יתר |
| --- | --- | --- | --- | --- |
| 20-40 | פחות מ-21% | 21%-33% | 33%-39% | יותר מ-39% |
| 41-60 | פחות מ-23% | 23%-35% | 35%-40% | יותר מ-40% |
| 61-79 | פחות מ-24% | 24%-36% | 36%-42% | יותר מ-42% |
אחוזי שומן אצל גברים
| גיל | תת-משקל | תקין | משקל עודף | השמנת יתר |
| --- | --- | --- | --- | --- |
| 20-40 | פחות מ-8% | 8%-19% | 19%-25% | יותר מ-25% |
| 41-60 | פחות מ-11% | 11%-22% | 22%-27% | יותר מ-27% |
| 61-79 | פחות מ-13% | 13%-25% | 25%-30% | יותר מ-30% |
אחוזי שומן אצל ספורטאים
|  | גברים | נשים |
| --- | --- | --- |
| שומן חיוני | 2%-5% | 10%-13% |
| ספורטאים | 6%-13% | 14%-20% |
| בכושר טוב | 14%-17% | 21%-24% |
| ממוצע | 18%-24% | 25%-31% |
התפתחות ותפוצה

ב-2001 נמצא כי בארצות הברית 61% מהמבוגרים ויותר מ-20% מהילדים סובלים מהשמנה. כן נמצא כי מספר הסובלים מהשמנת יתר הוא הגבוה ביותר מאז שהחלו לעקוב אחר התופעה.
בישראל ב-2010 היו:
33% בעודף משקל, ו-16% נוספים היו במצב של השמנה או השמנת יתר. שיעור זה דומה לממוצע במדינות ה-OECD, גדול פי ארבעה מבקוריאה ויפן, וקטן במחצית מארצות הברית.
54% מהאוכלוסייה רצו להפחית ממשקלם, ו-34% רצו לשמור על המשקל הנוכחי שלהם
21% מהאוכלוסייה היו בדיאטה
כמו כן, דו"ח של ה-OECD משנת 2019 מצביע על כך שההשמנה מקצרת את חיי הישראלים בשלוש שנים וארבעה חודשים, וטיפול במחלות הקשורות בכך כרוך בהוצאה של 39 מיליארד שקלים בשנה.
לפי ארגון הבריאות העולמי, 59% מהמבוגרים באירופה וכמעט אחד מכל שלושה ילדים (29% מהבנים ו-27% מהבנות) סבלו מעודף משקל או חיים עם השמנת יתר. מלבד אמריקה, שכיחות ההשמנה בקרב מבוגרים באזור אירופה הייתה גבוהה יותר מאשר בכל אזור אחר שארגון הבריאות העולמי עקב אחריו.